4.7.2023
ET
Euroopa Liidu Teataja
C 236/13
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.11082 – ARP / GRI / JV) Võimalik lihtsustatud korras menetlemine (EMPs kohaldatav tekst)
(2023/C 236/05)
1.
27. juunil 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Agencja Rozwoju Przemysłu S.A. (edaspidi „ARP“) (Poola), mille üle on valitsev mõju Poola riigil, — GRI Renewable Industries, S.L. („GRI“) (Hispaania), mille üle on valitsev mõju Aceki kontsernil ja Mitsui kontsernil.
ARP ja GRI omandavad JV üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub ühisettevõtjana käsitatava uue ettevõtja aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— ARP üleilmne tegevus ulatub portfelli kuuluvatest ettevõtetest ja kinnisvara haldamisest kultuuripärandi säilitamiseni.
ARP tegeleb tütarettevõtja kaudu ka maismaa tuuleturbiinide tootmise ja turustamisega, — GRI on pühendunud tuuleturbiinide metallkomponentide tootmisele ja tarnimisele, st GRI toodab tuuleturbiine (maismaa ja avamere), äärikuid ja valandeid.
GRI tegutseb üleilmselt.
3.
Ühisettevõte hakkab tegutsema järgmises valdkonnas: Poolas Gdańskis asuva avamere tuuleturbiinide tootmistehase arendamine, ehitamine ja käitamine.
4.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
5.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.